laion/Wikipedia-Exotic huggingface dataset:
רמי ווהן-ריצ'רדס

רמי ווהן-ריצ'רדס (באנגלית: Remi Vaughan-Richards) היא במאית קולנוע ניגרית. רמי ווהן-ריצ'רדס נולדה בניגריה. היא אחת מתוך ארבעה ילדים שנולדו לאדריכל הבריטי אלן ריצ'רדס (1925-1989) ואיו ווהן (1928-1993), אחות במקצועה, בת למשפחה מובילה בלאגוס, שהפטריאך שלה הוא האומן האמריקאי בן המאה ה-19, צ'יפיו ווהן (אנ'). בני המשפחה השתמשו בכל שם המשפחה המקושר לווהן-ריצ'רדס. רמי ווהן-ריצ'רדס למדה באוניברסיטת קינגסטון (אנ'), ובקולג' המלכותי לאמנות אשר נמצא בלונדון. ווהן-ריצ'רדס התחילה את הקריירה הקולנועית שלה בתחום האומנות, שם עבדה על סרטים כגון: "Judge Dredd" (אנ') (בתרגום חופשי לעברית: השופט דרד; סרט משנת 1995) ו"עיניים עצומות לרווחה" (סרט משנת 1999). בשנת 2005, ווהן-ריצ'רדס ביימה את הסרט "The Department" (אנ') (בתרגום חופשי לעברית: המחלקה) אשר הוקרן לראשונה בפסטיבל "!!!Lights, Camera Africa" (בתרגום חופשי לעברית: אורות, מצלמה אפריקה!!!) בלאגוס. תחנת הרדיו "BBC World Service" (אנ') (בתרגום חופשי לעברית: שירות העולם של ה-BBC) שכרה את ווהן-ריצ'רדס כדי לצלם דרמות דוקומנטריות רבות, ביניהן: "Wetin Dey" (בתרגום חופשי לעברית: יום ווטין) ו-"Small Step" (בתרגום חופשי לעברית: צעד קטן). בשנת 2015, המגזין "Pulse" שם אותה ברשימת "9 במאיות הקולנוע הניגריות אותן אתה צריך להכיר" מנוליווד. ווהן-ריצ'רדס צילמה במשך שש שנים את הסרט "Faaji Agba" (בתרגום חופשי לעברית: פאג'י אגבה) אשר הוקרן לראשונה בשנת 2016. הסרט הוא סרט תיעודי באורך מלא, אשר מספר על ההיסטוריה של סצנת המוזיקה בלאגוס, כפי שסופר על ידי מוזיקאים ותיקים שהורכבו על ידי בעל חנות התקליטים "Kunle Tejuoso". ווהן-ריצ'רדס מנהלת קריאייטיב בחברת ההפקות שלה, סרטי שירה. היא נבחרה להופיע בפסטיבל הסרטים הבינלאומי השישי של אפריקה (AFRIFF) בלאגוס, אשר התרחש בנובמבר 2016. ווהן-ריצ'רדס מתגוררת בבית המכונה "Alan Vaughan-Richards House in Lagos" (בתרגום חופשי לעברית: בית אלן ווהן-ריצ'רדס בלאגוס) אשר תוכנן על ידי אביה, אלן ריצ'רדס. היא גם פעלה בשימור הבית וכתיבתו של אביה. מוצאה של ווהן-ריצ'רדס הוא מבני היורובה, בריטי וצ'רוקי. רמי ווהן-ריצ'רדס, במסד הנתונים הקולנועיים IMDb (באנגלית) We need to create our own stories: Remi Vaughan-Richards, באתר "British Council Arts" Alan Vaughan-Richards African Modernism Archive, באתר "Edinburgh College of Art satellite sites"‏,‏ 2012 Ayo Vaughan-Richards: 'I was Taught that I Can Do Whatever a Man Can Do,‏ Darlene Gavron, באתר "Chicago Tribune"‏, 29 במאי 1988 IN NIGERIA, TOUCHES OF BRAZILIAN STYLE,‏ James Brooke, באתר "New York Times"‏, 26 במרץ 1987 Remi Vaughan-Richards, באתר "Africine" British-Nigerian Remi Vaughan-Richards talks about “Faaji Agba”, her passion for cinema, and the two cultures she embraces,‏ Beti Ellerson, באתר "African Women in Cinema Blog"‏, 19 באוקטובר 2015 About the Director, באתר "African Film Festival New York" 9 Nigerian female movie directors you should know, באתר "Pulse"‏, 6 באוקטובר 2015 Remi Vaughan Richards Discusses Her Award Winning Documentary, ‘Faaji Agba,‏ Otsholeng Poo, באתר "Konbini"‏, פברואר 2016 6th AFRIFF announces festival programmes, באתר "AFRIFF"‏, 17 באוקטובר 2016 The Alan Vaughan-Richards House, באתר "Brownbook"‏, ספטמבר 2014
אוסלו (מחזה)

אוסלו הוא מחזה עטור פרסים מאת ג'יי.טי רוג'רס, אשר מתאר (בצורה דרמטית ובחלקה בדיונית), את המשא ומתן האמיתי, הסודי, שמאחורי הערוץ האחורי שחולל את הסכמי אוסלו בין ישראל לארגון לשחרור פלסטין (אש"ף). ההצגה עלתה בבכורה באוף ברודוויי ביוני 2016 ולאחר מכן עברה לברודוויי באפריל 2017. במאי 2017, זכה "אוסלו" בפרס לוסטי לורטל על משחק הטוב ביותר, פרס מעגל המבקרים החיצוני (אנ') על ההצגה החדשה והמצטיינת של ברודוויי, בפרס ליגת הדרמה (אנ') לשנת 2017 על הפקה מצטיינת של מחזה ושני פרסי אובי, אחד עבור יצירה תיאטרלית אמריקאית הטובה ביותר, והשני פרס קבוצתי (שהתחלקו בו הבמאי וכל שאר חברי הצוות של האוף ברודוויי). ב-2017 זכה אוסלו בפרס טוני, פרס טוני למחזה הטוב ביותר והשחקן הטוב ביותר במחזה עבור מייקל ארונוב. כמו כן זכתה בפרס Drama Desk Award לשנת 2017 למחזה המצטיין ובפרס New York Drama Critics' Circle לשנת 2016–2017 עבור המחזה הטוב ביותר. ב-2021 עובד לסרט טלוויזיה בשם זהה מבית HBO. "אוסלו" עוסק בסיפור האמיתי של המאמצים של מונה יול ובעלה טריה לארסן, דיפלומטים מנורווגיה, שארגנו משא ומתן פורץ דרך בין ראש ממשלת ישראל יצחק רבין לבין יו"ר הארגון לשחרור פלסטין יאסר ערפאת בשנת 1993. המחזה נמשך שלוש שעות. המחזאי האמריקאי ג'יי. טי. רוג'רס כתב את המחזה לאחר פגישה מקרית בינו לבין הדיפלומט הנורווגי טריה לארסן, שיחד עם אשתו עמד מאחורי ערוץ ההידברות פורץ הדרך, שבאופן בלתי צפוי הצליח להגיע רחוק מהמשוער, יחסית לתקופה בה התקיים. אמיר בוגן, אוסלו לא מת, הוא חי על הבמה בניו יורק, באתר ynet, 26 ביולי 2016 טל גורדון, מי מפחד מאוסלו?, באתר "הבמה", 27 בנובמבר 2018 שי בר יעקב, ההצגה "אוסלו": מרתקת ומשוחקת מצוין, באתר ynet, 9 בדצמבר 2018 ננו שבתאי, "אוסלו": את ההצגה הזאת מוכרחים להכניס לתוכנית הלימודים, באתר הארץ, 12 בינואר 2019 Rogers, J. t (2016-06-17). "'Oslo' and the Drama in Diplomacy". The New York Times (באנגלית אמריקאית). נבדק ב-2019-01-13. BWW News Desk, OSLO Big Winner at the 2017 Lucille Lortel Awards, Full List!, BroadwayWorld.com (באנגלית) Gordon Cox, Gordon Cox, ‘Hello, Dolly!’ and ‘Come From Away’ Lead Outer Critics Circle Awards (Full List), Variety, ‏2017-05-08 (באנגלית) Gordon Cox, Gordon Cox, ‘Dear Evan Hansen,’ ‘Hello, Dolly!’ Win 2017 Drama League Awards, Variety, ‏2017-05-19 (באנגלית) Andrew Gans, Oslo and The Band's Visit Among 2017 Obie Award Winners, Playbill, ‏Mon May 22 20:57:00 EDT 2017 (באנגלית) 2017, Obie Awards (באנגלית) Variety Staff, Variety Staff, Tony Awards 2017: Complete Winners List, Variety, ‏2017-06-11 (באנגלית) 2017-2018 Awards, www.dramacritics.org "How "Oslo" turned diplomatic negotiation into compelling theatre". The Economist. 2017-10-06. נבדק ב-2019-01-13. טל גורדון, מי מפחד מאוסלו?, באתר "הבמה", 27 בנובמבר 2018
פרן קוטון

פרן קוטון (באנגלית: Fearne Cotton; נולדה ב-3 בספטמבר 1981) היא מנחת טלוויזיה ושדרנית רדיו בריטית. קוטון נולדה בלונדון רבתי לאם מטפלת אלטרנטיבית ולאב העוסק בעיצוב. היא החלה את עבודתה כמגישת טלוויזיה בהיותה בת חמש עשרה במסגרת תוכנית הילדים "מועדון דיסני", זאת לאחר שזכתה בתחרות כישרונות צעירים עבור הנחיית התוכנית. ב-2001 הצטרפה ל-CBBC, אגף הילדים של הBBC שם הגישה את תוכנית המדע "Eureka TV" ואת תוכנית האומנות ומלאכת היד "Finger Tips". משנת 2002 ועד 2004 הגישה את תוכנית הבוקר "Smile". ב-2006 הנחתה את העונה השנייה של "אי האהבה", תוכנית ההכרויות של ITV. ב-2006 ו-2007 שימשה כדוברת הניקוד הבריטי באירוויזיון. ב-2007 גם הנחתה את "Making Your Mind Up", האירוע לבחירת נציג בריטניה באירוויזיון, במהלך ערב זה נרשמה מבוכה כאשר היא והמנחה שלצידה טרי ווגן הכריזו בו זמנית את שם הזוכה, אלא שקוטון קראה בשמה של להקת סקוץ' ואילו ווגן קרא בשמה של הזמרת סינדי. קולו של ווגן היה חזק יותר, והקהל היה משוכנע שסינדי היא הזוכה. קוטון מיד דאגה להבהיר כי ווגן טעה, ולהקת סקוץ' היא נציגת הממלכה המאוחדת בהלסינקי. עד היום, ווגן לא מספק הסבר הגיוני לטעות זו. בשנת 2008 עברה לארצות הברית על מנת להגיש את המשדר של ספר השיאים של גינס, היא פעילה עבור צדקה ותומכת במספר ארגונים בתחום. מדיה וקבצים בנושא פרן קוטון בוויקישיתוף אתר האינטרנט הרשמי של פרן קוטון (באנגלית) פרן קוטון, ברשת החברתית פייסבוק פרן קוטון, ברשת החברתית אקס (טוויטר) פרן קוטון, ברשת החברתית אינסטגרם פרן קוטון, סרטונים בערוץ היוטיוב פרן קוטון, באתר פינטרסט פרן קוטון, במסד הנתונים הקולנועיים IMDb (באנגלית) פרן קוטון, באתר MusicBrainz (באנגלית) "Eurovision gaffe 'not technical'" (באנגלית בריטית). 2007-03-19. נבדק ב-2018-11-29.
לאופולדינה, נסיכת באדן

לאופולדינה, נסיכת באדן (בגרמנית: Leopoldine, Prinzessin von Baden;‏ 22 בפברואר 1837 - 23 בדצמבר 1903) הייתה נסיכה גרמנית מבית צרינגן. לאופולדינה נולדה ב-22 בפברואר 1837 בקרלסרוהה, לווילהלם, נסיך באדן, בנם של קרל פרידריך, הדוכס הגדול של באדן ולואיזה קרולינה פון הוכברג, ולאליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג. היא גדלה בקרלסרוהה, יחד עם אחיותיה הגדולות, סופיה ואליזבת. ב-24 בספטמבר 1862 התחתנה לאופולדינה בקרלסרוהה עם הרמן, נסיך הוהנלוהה-לנגנבורג, בנם השני של ארנסט הראשון, נסיך הוהנלוהה-לנגנבורג ופאודורה, נסיכת ליינינגן, ממנו נולדו לה 3 ילדים. הנסיכה לאופולדינה ייסדה את אגודת לאופולדינה. בשטרסבורג, כאשר מונה בעלה למושל אלזס-לורן, הם עברו להתגורר בשטרסבורג, והיא נטלה חלק בטקסים רשמיים כחלק מחובות התפקיד. היא נפטרה יום לפני ערב חג המולד 1903, לאחר מחלה ארוכה. ב-24 בספטמבר 1862 התחתנה לאופולדינה בקרלסרוהה עם הרמן, נסיך הוהנלוהה-לנגנבורג, ממנו נולדו לה 3 ילדים: ארנסט השני, נסיך הוהנלוהה-לנגנבורג (1863–1950), התחתן עם אלכסנדרה, נסיכת אדינבורו וסקסה-קובורג-גותה. אליזה, נסיכת הוהנלוהה-לנגנבורג (1864–1929), התחתנה עם היינריך העשרים ושבעה, נסיך רויס הקו הצעיר. פאודורה, נסיכת הוהנלוהה-לנגנבורג (1866–1932), התחתנה עם אמיך, נסיך ליינינגן. מדיה וקבצים בנושא לאופולדינה, נסיכת באדן בוויקישיתוף לאופולדינה, נסיכת באדן, באתר "Find a Grave" (באנגלית)
קינגה קסוזסור

קינגה קסוזסור (בהונגרית: Kinga Czuczor; נולדה בשנת 1970) היא דוגמנית הונגרייה. מיס הונגריה לשנת 1990. קסוזסור נולדה בשנת 1970 בנובה זמקי שבצ'כוסלובקיה (נכון ל-2023 בסלובקיה). בשנת 1990 נבחרה למיס הונגריה וייצגה את הונגריה בתחרות מיס עולם שנערכה בלונדון. בנוסף היא השתתפה במגוון תחרויות יופי נוספות כגון מיס אינטרנשיונל ומיס הוואין טרופיק. היא למדה בפקולטה לגרמנית ורוסית של אוניברסיטת בודפשט. לאחר שהשלימה גם תואר שני היא נסעה לארצות הברית להמשך הלימודים. היא קיבלה מלגה באוניברסיטת ניו יורק שם למדה סוציולוגיה, יחסים בינלאומיים ופוליטיקה בינלאומית. היא עבדה בערוץ MTV וכיום היא מתגוררת בלונדון. קינגה קסוזסור, במסד הנתונים הקולנועיים IMDb (באנגלית) קינגה קסוזסור באתר modellvilag "Szórakozás - Miss Hungary 1990 - Czuczor Kinga és Lévay Krisztina". MTVA archivum
מילה סגארה

מילה סגארה אי ניירה (בקטלאנית: Mila Segarra i Neira; נולדה ב-1 באוקטובר 1950, ברצלונה) היא פילולוגית קטלאנית. ב־1974 סיימה את לימודיה בפילוסופיה ובספרות (במחלקה ללפילולוגיה ספרדים) באוניברסיטה האוטונומית של ברצלונה, וב־1985 קיבלה שם דוקטורט בפילוסופיה ובספרות, עם התזה "הרפורמה הלשונית הקטלאנית: 1. כתיב 2: כתיב ותורת הצורות 3: תחביר. 4: הערות וביבליוגרפיה". כיום היא פרופסורית במחלקה לפילולוגיה קטלאנית באוניברסיטה האוטונומית, שם היא מלמדת מאז שנת הלימודים 1974–1975. נושאי המחקר שלה הם: תקינה וכתיבת חוקי שפה תקנית (קודיפיקציה), שפה ואמצעי תקשורת, ובלשנות היסטורית. היא השתתפה במספר פרויקטי מחקר. מאז 1991 משתתפת בפרויקטים על מודלים של השפה בתקשורת ("דגמים של שפה ואמצעי תקשורת אורקוליים (רדיו וטלוויזיה) בקטלאנית", 1991–1995; "יחסי הגומלין של שיח בעל־פה ובכתב באמצעי תקשורת אורקוליים", 1996–1999; "גיוון ויצירתיות בכתוביות", 2000–2003), ד"ר אנה מ. טורנט. השתתפה בפרויקט ניסוי ביצירת מילון היסטורי לשפה הקטלאנית של ג'יי. בי. אלרט (2000–2004), בהובלת ויסנט דה מלקור מוניוס. היא חברה בקבוצת המחקר של שפה ואמצעי תקשורת באוניברסיטה האוטונומית של ברצלונה, והשתתפה, כחלק מהקבוצה הזאת, ביצירת אמות מידה ליצירת כתוביות לשפה המדוברת בתוכניות של הטלוויזיה של קטלוניה, ובחיבור הדו"ח "איכות השפה הקטלאנית בטלוויזיה", שהוזמן על ידי המועצה האורקולית של קטלוניה. פרסמה מספר עבודות על השפה הקטלאנית, בהן הספרים "ההיסטוריה של הכתיב הקטלאני", ו"ההיסטוריה של השפה התקנית הקטלאנית", שניהם ב־1985, וביוגרפיות של הבלשן פומפאו פברה ב־1991 וב־1998. כמו כן היא גם חברה מן המניין במוסד ללימודים קטלאניים מאז 2005. Història de l'ortografia catalana (Empúries, 1985) ISBN 978-84-7596-057-9 Història de la normativa catalana (Enciclopèdia Catalana, 1985) Pompeu Fabra (Empúries, 1991) ISBN 978-84-7596-319-8; הדפסה חדשה בכריכה רכה, 2002 ISBN 978-84-7596-915-2. Llengua oral i llengua escrita a la televisió, per Anna Cros, Mila Segarra i Anna M. Torrent (Publicacions de l'Abadia de Montserrat, 2000). מילה סגארה, ברשת החברתית אקס (טוויטר) Biografia de Mila Segarra al web de l'IEC
אליזבת אלכסנדרינה, דוכסית וירטמברג

אליזבת אלכסנדרינה, דוכסית וירטמברג (בגרמנית: Prinzessin Elisabeth Alexandrine von Württemberg; ‏27 בפברואר 1802 - 5 בדצמבר 1864) הייתה בתו של לודוויג, דוכס וירטמברג, ואשתו של וילהלם, נסיך באדן. אליזבת אלכסנדרינה נולדה ב-27 בפברואר 1802 בווירצאו, ללודוויג, דוכס וירטמברג, בנם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ולהנרייטה, נסיכת נסאו-ויילבורג בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, בתו של וילם הרביעי, נסיך אורנז'. אחיה היו מריה דורותיאה, ארכידוכסית אוסטריה, אמליה, הדוכסית של סקסוניה-אלטנבורג, פאולינה תרזה, מלכת וירטמברג, ואלכסנדר, דוכס וירטמברג (מייסד בית טק). ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 ילדים. בשנת 1859 מת וילהלם, וחמש שנים מאוחר יותר, ב-5 בדצמבר 1864 מתה אליזבת אלכסנדרינה בקרלסרוהה. ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 בנות: הנרייטה, נסיכת באדן (1833—1834). סופיה, נסיכת באדן (1834—1904), התחתנה עם וולדמאר, נסיך ליפה. אליזבת, נסיכת באדן (1835—1891). לאופולדינה, נסיכת באדן (1837—1903), התחתנה עם הרמן, נסיך הוהנלוהה-לנגנבורג. מדיה וקבצים בנושא אליזבת אלכסנדרינה, דוכסית וירטמברג בוויקישיתוף אליזבת אלכסנדרינה, דוכסית וירטמברג, באתר "Find a Grave" (באנגלית) Lundy, Darryl. "The Peerage: Elisabeth Alexandrine Herzogin von Württemberg". נבדק ב-16 בדצמבר 2009. {{cite web}}: (עזרה)
מוסקבה 24

מוסקבה 24 (ברוסית: Москва 24) הוא ערוץ טלוויזיה רוסי המשדר 24 שעות ביממה חדשות ותוכניות מידע בשידור חי. הערוץ החל את שידוריו בספטמבר 2011 והוא נמצא בבעלות מלאה של עיריית מוסקבה באמצעות חברת ההחזקות מוסקבה מדיה. הערוץ נוצר על ידי VGTRK ביוזמתו של ראש העיר של מוסקבה סרגיי סוביאנין. הערוץ הוקם על בסיס ערוץ הטלוויזיה "סטוליצה", שהיה קיים משנת 1997 כערוץ הטלוויזיה העירוני. לאחר הקמת "מוסקבה 24", היא קיבלה לידיה את כל חומרי הארכיון של ערוץ "סטוליצה". אולפני הערוץ ממוקמים בעיר מוסקבה ושידוריה זמינים במוסקבה, פרבריה ובחצי האי קרים. ממותג כערוץ הטלוויזיה הראשי של העיר שנוצר כדי לספק ידיעות לתושביה ומבקריה של מוסקבה המעוניינים בחדשות, מידע על החיים ובהזדמנויות שמספקת העיר. כמחצית מהתכנים מוקדשים לתוכניות חדשות ותוכניות מידע. הערוץ מספק גם תוכניות בידור לעיתים. TheCity, תוכנית מידע על חיי הלילה והבידור של מוסקבה מוסקבה עם מבטא, תוכנית ראיונות עם זרים החיים במוסקבה סיור מוסקבאי (Московский патруль), חדשות על אירועים במוסקבה נובוסטי, מהדורת החדשות המרכזית של הערוץ מדיה וקבצים בנושא מוסקבה 24 בוויקישיתוף אתר האינטרנט הרשמי של מוסקבה 24 (ברוסית) מוסקבה 24, ברשת החברתית פייסבוק מוסקבה 24, ברשת החברתית אקס (טוויטר) מוסקבה 24, ביישום טלגרם מוסקבה 24, ברשת החברתית אינסטגרם מוסקבה 24, ברשת החברתית VK מוסקבה 24, סרטונים בערוץ היוטיוב מוסקבה 24 באתר VGTRK ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
נאוטרוגלה

נאוטרוגלה (שם מדעי: Neotrogla) הוא סוג של כני עצים הידוע בזכות היפוך תפקידי הזכר והנקבה בזמן ההפריה, בו הנקבה מחדירה איבר דמוי פין לזכר ולא להפך כפי שקורה בדר"כ. הנאוטרוגלה חיים במערות יבשות, אנדמיים לברזיל וניזונים בעיקר מגואנו של עטלפים. נכון ל-2014 ידועים המינים הבאים: N. aurora Lienhard, 2010 N. brasiliensis Lienhard, 2010 N. curvata Lienhard & Ferreira, 2013 N. truncata Lienhard, 2010 נאוטרוגלה, באתר NCBI (באנגלית) נאוטרוגלה, באתר GBIF (באנגלית) לא לזכרים בלבד? אתר גלילאו.
ניני ואסרה

ניני ואסרה גאטרה (באנגלית: Nini Wacera Gatere; נולדה ב-16 בינואר 1978) היא שחקנית קולנוע וטלוויזיה, במאית ומפיקה קנייתית. היא מוכרת בעיקר בשל התפקיד הראשי שלה באופרת הסבון Wingu la moto, ובשל ביטול הפודקאסט שלה בשנת 2016 בעקבות האשמות שהיא עוברת על חוקי אנטי-הלהט"ב של קניה. ב-2003, ואסרה לוהקה בתפקיד הנבל הראשית באופרת הסבון הקנייתית Wingu la moto. התפקיד זיכה אותה בשבחים ופרסים. לאחר מכן היא כיכבה בסרטים כגון Project Daddy, The White Masai ו-Nairobi Half Life, וכתריסר סרטים נוספים. בשנת 2015, היא לוהקה באחד התפקידים הראשיים בגרסה האפריקאית לתוכנית המצליחה עקרות בית נואשות, וב-2017 השתתפה בתוכנית Sense8. ואסרה עבדה גם כשדרנית בתחנת הרדיו Capital FM ביטול הפודקאסט "The Spread" בשנת 2015, השיקה ואסרה יחד עם קארן לוקאס, הידועה בשם קאז (Kaz), פודקאסט בשם The Spread, שהרעיון מאחוריו הוא "נשים מדברות על מין" באופן סקס-פוזיטיבי. אך ב-29 באוגוסט 2016, כתב אזיקיאל מוטואה, מנכ"ל מועצת בקרת הסרטים של קניה (Kenya Film Classification Board, KFCB) שהוא סבור שמדובר ב"תוכנית טלוויזיה לסבית" אשר מפרה את חוקי אנטי-הלהט"ב של קניה, ושהוא מתכוון לפתוח נגד התוכנית חקירה. התוכנית אכן עוררה תגובות חריפות ברשת בקניה, שם יש טאבו נגד דיבור גלוי של נשים לגבי מין ומיניות, אך נראה כי האשמתו של מוטואה הייתה מבוססת רק על פרסומת לפודקאסט, בה מופיעות ביחד שתי המארחות. הוא קרא לואסרה "לסבית מפורסמת", דבר שוואסרה התכחשה לו בריאיון משנת 2014, אך גם סירבה לתייג את עצמה כהטרוסקסואלית או ביסקסואלית. התוכנית הייתה זמינה לצפייה ברשת What's Good‏ (WGNTV), ערוץ VOD גלובלי הפועל גם בקניה. עם הצהרתו של מנכ"ל המועצה, WGNTV ביטל את The Spread כחלק מן ההיצע של הערוץ. ואסרה וקאז נאלצו למצוא מפיק חדש לתוכנית, דבר שהתקשו לעשות בקניה, מכיוון שהומופוביה היא הנורמה שם, המעוגנת גם בחוק בסופו של דבר, הפודקאסט בית חדש ב-iTunes, SoundCloud, ואתרי השמעה נוספים, בהם הוא ממשיך להצליח. ואסרה מאז עזבה את הפודקאסט, וקאז ממשיכה לארח אותו בעצמה. ניני ואסרה, במסד הנתונים הקולנועיים IMDb (באנגלית) ‘Sex show’ raises fresh queries as film board threatens to taken legal action, Sylvania Albani, Nairobi News, August 29, 2016 Ezekiel Mutua Calls Nini Wacera a ‘Famous Lesbian’… Bans Her TV Show, Nairobi Wire, 30 Aug 2016 Actress Nini Wacera and Kaz’s show abandoned by broadcaster, Cate Mukei, Standard Digital, 2016 The spread podcast, iTunes KarenKazLucas, SoundCloud "Nini Wacera the baddest girl on TV in Wingu la moto". Actors.co.ke. אורכב מ-המקור ב-2019-10-25. נבדק ב-2018-11-29. "Nini wacera plays in movie The white maasai". M.imdb.com. "Nini wacera lands role in Desperate Housewives African8". The-star.co.ke.
ז'וזפ מיראקלה

ז'וזפ מיראקלה אי מונטסראט (בקטלאנית: Josep Miracle i Montserrat; סאנטס, ברצלונה, 9 בינואר 1904 – ברצלונה, 19 בנובמבר 1998) היה סופר ובלשן קטלאני. מיראקלה למד באופן עצמאי בקבוצות חובבי תרבות ברובע סאנטס בברצלונה. הוא היה תלמידו של פומפאו פברה. הוא עבד בבית ההוצאה סלקטה, אחד הראשונים שפרסמו ספרים בשפה הקטלאנית לאחר מלחמת האזרחים הספרדית, תחילה כעורך לשוני, ולאחר מכן כמנהל הספרותי. כמו כן, ניהל את חנות הספרים הגדולה ליברריה קטלוניה (Llibreria Catalònia) בברצלונה. הוא כתב רומנים בסגנון נטורליסטי, ומדי פעם גם שירה ויצירות תיאטרון. אולם, הוא הצטיין במיוחד בכתיבת ביוגרפיות – מקיפות, מגובות במקורות, ולעיתים קרובות דעתניות ופולמוסניות. ראוי להזכיר את אלה המוקדשות לז'סינט ורדגר, ז'וזפ מריה פולק ופומפאו פברה, בנוסף לכך – מאמרים על דמויות חשובות אחרות בתרבות הקטלאנית כגון ז'ואן מרגאל, אנז'ל גימרה וויקטור קטלה. באותו הזמן, הוא הרחיב את פרקי הדקדוק של המילון הכללי השפה קטלאנית מאת פומפאו פברה (מהדורת 1966) והוציא לאור ספרי דקדוק ומילונים אחרים. בשנת 1983, הוא קיבל את פרס צלב סנט ז'ורדי. מיראקלה חלק על חלק מהתקנות הלשוניות של המוסד ללימודים קטלאניים ובעקבות זאת הוציא לאור באנדורה ב־1993 את "המילון הלאומי של השפה הקטלאנית" בהתאם לפרשנות שלו לעבודתו של פומפאו פברה. הספרייה שלו שמורה בארכיון העירוני של רובע סאנטס, והספרייה של רובע ואלווידררה, שבו הוא חי במשך שנים רבות, קרויה על שמו. משחקי הפרחים: Flor Natural - 1920 Flor Natural - 1921 Flor Natural - 1922 Pompeu Fabra als Jocs Florals de la Llengua Catalana de Montevideo - 1949 IEC-Francesc Mateu - 1959 - La restauració dels Jocs Florals Joan Estelrich - 1978 - Caterina Albert i Paradís, 'Víctor Català' מדיה וקבצים בנושא ז'וזפ מיראקלה בוויקישיתוף ז'וזפ מיראקלה, באתר האנציקלופדיה הקטאלנית הגדולה (בקטאלנית) Albert Jané, Josep Miracle i Montserrat, המכון ללימודים קטלאניים
מועצת הירקות

מועצת הירקות הייתה מועצת ייצור שאיגדה את מגדלי הירקות בישראל. המועצה הוקמה בשנת 1958 ומוזגה לתוך מועצת הצמחים בשנת 2003. דיונים על הקמת מועצת הירקות התקיימו כבר בשנת 1952 סביב הצעת חוק שהובאה לכנסת על ידי שר החקלאות. ביוני 1954 עלו קריאות להחיש את הקמת המועצה בגלל עודפי ירקות בשוק שגרמו לירידת מחירים. באוקטובר 1956 קיים משרד החקלאות דיונים עם נציגי ארגונים העוסקים בגידול ושיווק ירקות במטרה לסיים את חקיקת החוק באותה שנה. משהליכי החקיקה לא הסתיימו, הוחלט להקים את המועצה עוד לפני חקיקת החוק וישיבה ראשונה של המועצה התקיימה ביוני 1957. חוק מועצת הירקות חוקק לבסוף בקיץ 1959. המועצה פעלה לעידוד צריכת ירקות במבצעים שונים ובאריזת ירקות בשקים. המועצה אוחדה בשנת 2003 עם מועצת הפירות, מועצת הפרחים והמועצה לשיווק פרי הדר להקמת מועצת הצמחים, והייתה לענף הירקות במועצה זו. ענף הירקות, באתר מועצת הצמחים הסקסור הפרטי יגבש עמדתו לגבי הוק מועצת הירקות, הַבֹּקֶר, 15 ביולי 1952 תוחש הקמתה של מועצת הירקות, דבר, 14 ביוני 1954 הצעת חוק ל"מועצת הירקות" תוגש בקרוב לדיון בממשלה, דבר, 9 באוקטובר 1956 המועצה לשיווק ירקות תחל בקרוב בפעולה, על המשמר, 17 במאי 1957 יוטל פיקוח על עגבניות, מעריב, 7 ביוני 1957 א. אבשלום, האם ימנע החוק יצירת עודפי ירקות, שערים, 20 באוגוסט 1959 ילד חיבר 34 אלף מלים מהאותיות "אין כמיץ עגבניות", דבר, 20 באוגוסט 1957 תפו"א באריזת שקי־רשת, דבר, 1 באוגוסט 1958
אינדיגו 3000

אינדיגו 3000 (בשוודית: Indigo 3000) היא מכונית ספורט, קבריולה בתצורת רודסטר מתוצרת יצרנית הרכב השוודית Jösse Car (אנ') אשר יוצרה בין השנים 1996–1998 במפעל שהוקם בארוויקה. יוצרו 44 יחידות. בשנת 1998 החברה הודיע על פשיטת רגל. 2 דלתות. 2 מושבים. מנוע מתוצרת וולוו. מנוע הנעה אחורית. תאוצה בין 0–97 קמ"ש היא 6.5 שניות. מכל הדלק נלקח ברישיון מדגם סאאב 900. בסיס המושבים נלקחו ברישיון מדגם "וולוו S40" (אנ'). עמוד ההיגוי נלקח ברישיון מדגם "וולוו 850" (אנ'). מתלים - סרן אחורי נלקח ברישיון מדגם "וולוו 960" (אנ'). מכל דלק - 72 ליטר. "אינדיגו 3000" "אינדיגו 3000", שנת 1998 - מבט לתא הנהג ולוח מחוונים "אינדיגו 3000", שנת 1998 "אינדיגו 3000", שנת 1998 "אינדיגו 3000" "אינדיגו 3000" - מבט למנוע מתוצרת וולוו, 24 שסתומים "אינדיגו 3000" - מבט למנוע מדיה וקבצים בנושא אינדיגו 3000 בוויקישיתוף אינדיגו 3000, סרטון באתר יוטיוב אינדיגו 3000, סרטון באתר יוטיוב אינדיגו 3000, סרטון באתר יוטיוב " אינדיגו 3000" - מפרט טכני jossecar.com/specifications "אינדיגו 3000" אתר היצרן jossecar.com "אינדיגו 3000" complexmania.com/indigo-3000-josse-cars-specifications "אינדיגו 3000" car.info/en-se/josse-car/indigo-3000 "אינדיגו 3000" indigosportscars.se
רוברט קושוצקי

רוברט קושוצקי (בפולנית: Robert Koszucki; נולד ב-18 ביולי 1977) הוא שחקן ודוגמן פולני. קושוצקי נולד ב-18 ביולי 1977 בקרקוב שבפולין ולמד בבית ספר לתיאטרון בעיר. ב-1997 נבחר ל"מיסטר פולין" וייצג את פולין בתחרות הבינלאומית של מר עולם. בשנת 2002 החל באופן קבוע לגלם רופא בדרמה הרפואית לטוב ולרע המשודרת בטלוויזיה הציבורית של פולין. ב-2003 הופיע ללא קרדיט בדרמה ההיסטורית "An Ancient Tale: When the Sun Was a God". בשנת 2004 הופיע בתפקיד קטן בסרט "הזוג הארי" העוסק בזוג יהודים הונגרים במהלך מלחמת העולם השנייה. בשנת 2006 הופיע בסרט "כולנו קדושים" שזכה בפרס הסרט הטוב ביותר בטקס פרסי הקולנוע של פולין. ב-2012 גילם שוטר בפרק של סדרת הדרמה "Gleboka woda". ב-2017 השתתף בגרסה הפולנית של "רוקדים עם כוכבים". מדיה וקבצים בנושא רוברט קושוצקי בוויקישיתוף Zaskakująca przeszłość gwiazdora "Na dobre i na złe". 20 lat temu został... Misterem! Poznajecie?, plejadapl, ‏2017-03-15 (בפולנית) FilmPolski.pl, FilmPolski (בפולנית) Aktor "Na dobre i na złe" pokazał rodzinę, Fakt24.pl, ‏2016-03-16 (בפולנית) רוברט קושוצקי, במסד הנתונים הקולנועיים IMDb (באנגלית) Jerris, Mister Poland 1997, www.zarchiwummiss.eu (ב־)
וילהלם, נסיך באדן

וילהלם, נסיך באדן (בגרמנית: Wilhelm von Baden; ‏8 באפריל 1792 - 11 באוקטובר 1859) היה נסיך גרמני מבית צרינגן, אשר פיקד על כוחות במהלך מלחמת רוסיה-צרפת, ולאחר מכן היה חבר הפרלמנט הבאדני. וילהלם נולד ב-8 באפריל 1792 בקרלסרוהה, לקרל פרידריך, הדוכס הגדול של באדן וקרולינה לואיזה, רוזנת הסן-דרמשטאדט, בתם של לודוויג השמיני, רוזן הסן-דרמשטאדט ושרלוטה מהנאו-ליכטנברג. כבר בשנת 1808 בהיותו בן 16, קיבל וילהלם דרגת אוברסט, וכאשר החלה מלחמת הקואליציה האנטי-צרפתית החמישית בשנת 1809, מונה וילהלם לשלישו של אנדרה מסנה, והשתתף עמו בקרבות אבנסברג, אגמיל, אספרן-אסלינג וגראם. במהלך מלחמת רוסיה-צרפת פיקד וילהלם על החטיבה הבאדנית, אשר כללה 8,000 חיילים ולחמה בגבורה בקרב ברזינה, אולם החטיבה ספגה אבדות כבדות, ובשל כך פוזרה בווילנה בדצמבר 1812. בין השנים 1819–1858 כיהן וילהלם כנשיא הקונגרס הראשון של הפרלמנט הבאדני. וילהלם נחשב לפרוגרסיבי והצליח לשלב את האצולה הזוטרה, שאיבדה את עצמאותה הקודמת על ידי השתלבותה בדוכסות הגדולה, במדינה החדשה. ב-16 באוקטובר 1830 התחתן עם אליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג, ממנה נולדו לו 4 ילדים. בשנת 1858 פרש וילהלם מתפקידו לטובת טיפול באחוזותיו בבאד רוטנפלס ובמנהיים, וב-11 באוקטובר 1859 מת וילהלם בקרלסרוהה. ב-16 באוקטובר 1830 התחתן עם אליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג, ממנה נולדו לו 4 ילדים: הנרייטה, נסיכת באדן (1833—1834). סופיה, נסיכת באדן (1834—1904), התחתנה עם וולדמאר, נסיך ליפה. אליזבת, נסיכת באדן (1835—1891). לאופולדינה, נסיכת באדן (1837—1903), התחתנה עם הרמן, נסיך הוהנלוהה-לנגנבורג. מדיה וקבצים בנושא וילהלם, נסיך באדן בוויקישיתוף וילהלם, נסיך באדן, באתר "Find a Grave" (באנגלית)